Vilhelm Vett
Vilhelm Vett (født 31. december 1879 i København. død 3. december 1962 i Palma de Mallorca, Spanien) var en dansk sejlsportsmand.

Vilhelm Vett deltog i to olympiske lege. 

Han vandt sølv ved OL 1924 i Paris i 6 meter-klassen sammen med Christian Nielsen og Knud Degn i båden "Bonzo". Førstepladsen gik til den norske båd "Elisabeth V", mens kampen om sølvet stod mellem den danske og den hollandske båd, der begge opnåede fem point i sidste del af konkurrencen. Danskerne fik sølvet, da de var en smule bedre end hollænderne i konkurrencens første del. Sejladserne blev gennemført uden for Le Havre i perioden 21. til 26. juli.

Han gentog bedriften med at vinde sølvmedalje ved OL 1928 i Amsterdam. Han deltog igen i 6 meter-klassen, denne gang sammen med Aage Høy Pedersen, Niels Otto Møller og Peter Schlütter i båden "Hi-Hi". Danskerne blev også denne gang besejret af Norge, der blandt andet havde kronprins Olav i besætningen. Nordmændene vandt tre af de fire første sejladser, mens danskerne vandt de to sidste af de i alt syv sejladser. Skønt danskerne ikke havde klaret sig specielt godt i de fem første sejladser, var sejrene i de to sidste tilstrækkeligt til at holde båden fra Estland bag sig.

Familie 
Vilhelm Vett var søn af Emil Vett, den ene af grundlæggerne af Magasin du Nord.

Referencer

Eksterne henvisninger 

Sejlsportsfolk fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1924
Deltagere for Danmark ved sommer-OL 1928